**PETEK, 10. 4. 2020**

Še na kratko o veliki noči (po angleško **EASTER** = istr), ki je pomemben praznik tako v Sloveniji kot v mnogih državah, kjer govorijo angleško ( Anglija, Amerika, Avstralija…). Poleg tega, da barvajo jajčka, priredijo tudi lov za jajci (**EGGHUNT=**eghant). Največkrat so to čokoladna jajčka, ki jih skrijejo po hiši in vrtu, nato pa se otroci s košaricami zapodijo na lov.

**Jajce= EGG košarica=BASKET pišče=CHICK rože=FLOWERS zajček=BUNNY**

Kako išče jajca pujsa Peppa lahko pogledaš [tukaj](https://www.youtube.com/watch?v=IS_LQNCleio).



**MATEMATIKA števila do 20**

Nato še sam organiziraj tak lov. Oblikuj več pirhov iz papirja, jih okrasi in oštevilči ( 1-20). Zjutraj zgodaj vstani in poskrij pirhe, nato s truščem zbudi vse v hiši in pošlji na lov. Zmaga seveda tisti, ki jih nabere največ. Za poražence si izmisli »športne kazni« ( počepi, poskoki, plazenje, sklece..). Skrivaš lahko tudi sladkarije, če jih imaš ali igračke. Če ne moreš počakati jutra, se igraj že danes.

**SLOVENŠČINA Prepis**

Iz papirja ali kartona oblikuj voščilnico. Spredaj nariši/nalepi velikonočni motiv. Na notranjo stran z lepimi črkami zapiši:

|  |  |
| --- | --- |
|  | VESELEVELIKONOČNE PRAZNIKE MOJIDRUŽINItvoje ime, podpiši tudi obe učiteljici |

**SPOZNAVANJE OKOLJA** POMOČ PRI HIŠNIH IN VRTNIH OPRAVILIH

Ker si bil cel teden zelo priden/a in sproti rešuješ naloge, ti danes za okolje priporočam:

* Uživaj v okolici hiše, se igraj, vozi s kolesom, rolaj, žogaj, skači,..
* Ker imajo mamice veliko priprav na praznik, ji lahko na pomoč priskočiš pri pospravljanju, kuhanju, peki,….
* Če boste kmetovali, sadili krompir, pa seveda se lahko izkažeš tudi pri delu na vrtu ali na polju.
* Vesele velikonočne praznike ti želim, v krogu tvoje družine.